Helsingin konservatorio

Helsingin konservatorio on Helsingissä sijaitseva yksityinen, säätiön ylläpitämä musiikin alan oppilaitos.

Konservatoriossa annetaan varhaisiän musiikkikasvatusta musiikkileikkikoulussa, taiteen perusopetusta musiikkiopistossa ja aikuisopetusta. Konservatoriossa voi suorittaa myös musiikkialan toisen asteen ammatillisen perustutkinnon (muusikko tai pianonvirittäjä).

Konservatorion juuret juontavat vuoteen 1922, jolloin Helsingin Suomenkielisen työväenopiston johtaja Zachris Castrén ja Helsingin yliopiston musiikkitieteen dosentti ja Helsingin Suomalaisen lyseon laulunopettaja Armas Launis päättivät perustaa Helsingin kansankonservatorion. Nykyisen nimensä oppilaitos otti käyttöön vuonna 1971. Oppilaitoksen nykyinen rakennus Ruoholahdessa otettiin käyttöön syksyllä 1999.

 Lähteet 

Luokka:Helsingin oppilaitokset
Luokka:Suomalaiset musiikkialan oppilaitokset